
Κ. Καλογερόπουλος Δρ. Πανεπιστηµίου Αιγαίου: 


Αρσείγαςϊ 

Αἰπι οἵ ΤΠίὶς ραρεΓ ἰς ἴο ΠἰΡΠΙἰΡΠϊ απα Γγ6εοΓα ἴπς ρο[[ϊσαἱ πιαπἰ{εςίαϊίοης οἱ ἴπθ αΓθαϊ |άθα, ας ἴΠ6γ αἴε 
ρΓγαςεηίΐθα ἰπ 19ἱΠ εεπίιμΓγ ἄΓ6θςθ. Τη (αΓθαῖ |άθα ἶς α ἄἰνεΓςθ εοπεθρῖ, ργορογίἰοπα[ ἴο ἴπα Πθία ἰη 
ΝΝΩΙΕΠ ἰῖ ἰς Θχργεςςθα αωγίηρ ΤΠίς ρεΓἰος, ννΠΙΕεΠ ΠπιαΚας ἵῖ ραγίΙγ ργοβἰεπιαϊίς {οι Πἰςῖογίσαἱ Γ65θ6αΓςΠ. Τη 
ΘΠΊ6ΙΡΘΕΗςΘ Οἱ ἰΠίἰς άθα ἵπ ἴῃς6 εοἰἱ6εῖἰνθ οοηςείοµςηθςς οἱ ἴῃπς γοιηρ ἄΓθθαΚ παϊίοη ἰς ποῖ «ροπίαηθους ΟΓ 
ΠΙΟΠΙΘΗΙαΙΥ, Ουΐ «Θ6Πης ἴο 60ΠΊ6 ας α Γασυ[ῖ οἱ ἴπεα ΘΠΊΘίΡ6ηΠςΘ οἱ ἴΠα ΡΠΘΠΟΠΙΘΠΟΠ οἳ οοηςοίἰους 
Παϊἰοηα|ἰςῖ πιονεπιεηϊς ἰπ 19ἱΠ οεθηϊµίγ ΕµΓορε, ἁΏςοΓβἰίπρ ραΓΙἱεµίΓ εἰεπιεπῖς οἱ ἄΓ6θΚ ςοεἰθϊγ. Ιἴ ἵς 
ἴΠεγθί[οΓςθ ἵο 5οπ]θ οχῖεπϊ ηθοθςς8Ιγ ἵο ΚΠονν 4 ϱΘΠΕΘΓαΙ οὐ{Ιίπα οἳ ἴπα ονεηῖς ννΠἰοΒ ἰθα Εωγορς ἵο ἃ 
ρεγίοά οἱ µηΓγεςί απά Γονο]μῖίοη απαά εοπςθεαιεηϊ!γ ἴο ἴποςς ννΠίοη Ε.Ι. Ηοβςσβαννπι σας “οοηςείοιις 
Παϊἰοπα(ἰςί πιονεηιεηϊς.” 


Στόχος της παρούσας μελέτης είναι η επισήμανση και η καταγραφή των πολιτικών εκφάνσεων της 
Μεγάλης Ιδέας, ἐτσι όπως παρουσιάζονται στην Ελλάδα του 19ου αιώνα. Η Μεγάλη Ιδέα είναι µια 
έννοια ποικιλόμορφη”, ανάλογη προς το πεδίο µέσα στο οποίο εκφράζεται στη διάρκεια αυτής της 
περιόδου, γεγονός που την καθιστά εν µέρει προβληματική για την ιστορική έρευνα. Η ανάδυση 
τούτης της ιδέας στη συλλογική συνείδηση του νεαρού ελληνικού έθνους δεν είναι αυθύπαρκτη ἡή 
στιγμιαία, αλλά Φαίνεται να έρχεται ως αποτέλεσµα της ανάδυσης του Φαινομένου των 
ενσυνείδητων εθνικιστικών κινημάτων της Ευρώπης του 19ου αιώνα”, προσλαμβάνοντας τα ιδιαίτερα 
στοιχεία της ελληνικής κοινωνίας. Συνεπώς, είναι σε ένα βαθµό αναγκαία η γνώση ενός γενικού 
περιγράµµατος των γεγονότων που οδήγησαν την Ευρώπη σε µια περίοδο αναταραχών και 
επαναστάσεων και κατ’ επέκταση σε αυτά που ο Ε.Ι. ΗοΟΞςΡΝΥΠΙ αποκαλεί «ενσυνείδητα εθνικιστικά 
κινήματα». 


Η εποχή των επαναστάσεων και η ιδιαιτερότητα του ελληνικού εθνικισμού 


Στην Ευρώπη κατά τοτέλος του 18ου ὠςτα µέσατου 19ου αιώνα συντελείται µια διπλή επανάσταση. 
Αρχικά αυτή που ονομάζουμε «βιομηχανική επανάσταση», η οποία αλλάζει θεαματικά το δυναμικό 
της παραγωγικής ικανότητας σε πολλά πεδία και τοµείς της ανθρώπινης δραστηριότητάς, τινάζοντας 
στον αέρα τις παραδοσιακές κοινωνίες και οικονομίες του ευρωπαϊκού κόσμου. Κατόπιν έρχεται η 
Γαλλική Επανάσταση, η οποία προσφέρει το ιδεολογικό υπόβαθρο µιας διαφορετικής πολιτικής και 
κοινωνικής άποψης, και γίνεται η έμπνευση για έναν οικουµενικό, σχεδόν, ξεσηκωμό, µε στὀχο τον 
εθνικό αυτοπροσδιορισμό’. Ο όρος οικουµενικός δικαιολογείται, αν ανατρέξει κανείς σε παγκόσμιους 
ιστορικούς χάρτες” και δει πόσα απελευθερωτικά κινήµατα διαδραματίστηκαν ανάµεσα στο 1811 και 
το 1840, παράλληλα µε την παγκόσμια βρετανική οικονομική διείσδυση --διείσδυση που αντλεί τη 
δύναμή της απὀ τη βιομηχανική επανάσταση. 


! Μαργαρίτης κ.ά. 1999, σ. 203. 

΄Ηοβοβαννπι 2000, σ. 192. 

ἆστο ίδιο σ. 84. 

Βλ. Για παράδειγµα (οηρ/εςς ΙΟΓΒΙΥ: νννννν.ηγρεγμἰςῖοιγ.οοΠΙΛΝΝ ογΙαΗἰςίοιγλ 

Από την κήρυξη του πολέμου των Η.Π.Α. στους Βρετανούς και τη βρετανική διείσδυση στην Ιάβα το 
1812, το Μονοπώλιο των Ανατολικών Ινδιών, τους πολέμους για την ανεξαρτησία της Λατινικής 
Αμερικής και τον Σιμόν Μπολιβάρ (1811-1826), την εξέγερση στην Πορτογαλία (1820), την 
επανάσταση των φιλελεύθερων στην Ισπανία (1820), ὡς την εξέγερση του Μεξικού (1822), την 
εξέγερση της Πολωνίας (1830), τα πρὠτα συνδικάτα των βρετανών εργατών και την πρώτη νοµοθεσία 
για την απαγόρευση της παιδικής εργασίας (1819), ο κόσμος -και εκείνος που συνδεόταν εξαρχής µε 
την ευρωπαϊκή αποικιοκρατία και εκείνος που μόλις τώρα τη γνωρίζει- συγκλονίζεται κυριολεκτικά. 
Μέσα σε αυτό το κλίµα της γενικής εξέγερσης προς τον στόχο του αυτοπροσδιορισμού καθιερώνεται 
ο όρος εθνικισμός ὡς τάση τη δηµιουργία ενός έθνους ή την εθνική απελευθέρωση. Αυτή είναι η 
αρχική σηµασία του όρου κατά το 19ο αιώνα και όχι η μεταγενέστερη, που πλησιάζει ενίοτε την 
έννοια του σωβινισμού”. Αποτέλεσμα του αναβρασμού είναι η ανάδειξη νέων κοινωνικών τάξεων που 
διεκδικούν το δικαίωµα να μιλούν εκ µέρους του λαού, να τον συσπειρώνουν και να τον εξεγείρουν 
ενάντια στις κατεστηµένες µοναρχίες ή αυτοκρατορίες. 


Ο εθνικισμός του 19ου αιώνα είναι αστικός, στο βαθµό που στηρίζεται στα κατώτερα και µέσα 
επαγγελματικά στρώματα, τους διοικητικούς υπαλλήλους και τους διανοούµενους'. Είχε δηλαδή 
µεγάλη σχέση µε τις µορφωμένες τάξεις, γεγονός που ώθησε στην εντυπωσιακή ανάπτυξη της 
επαναστατικής πρωτοπορίας µέσα στα εκπαιδευτικά ιδρύματα. Παρόλα αυτά, η διαµόρφωση του 
ενσυνείδητου εθνικισμού σε αυτή την περίοδο δεν εξαρτάται αποκλειστικά από τη μόρφωση, καθώς 
το µεγαλύτερο τµήµα του ευρωπαϊκού πληθυσμού είναι ακόµη αναλφάβητο. Οι θρησκευτικές 
πεποιθήσεις, οἱ αναγκαστικές μεταναστεύσεις εξαιτίας των πολεμικών συγκρούσεων και της πείνας, 
οι πατριωτικές μυθολογίες, ακόµη και ο έντονος τοπικισµός ως ενάντια δύναμη, είναι παράμετροι 
που δεν μπορούν να αγνοηθούν στην αναζήτηση των αιτίων διαµόρφωσηςτης εθνικής συνείδησης. 


Σύμφωνα µετον Κατι Ώ6ευίεῃ (1961) ο εθνικισμός διαμορφώνεται ανάλογα µετις δοµές της κοινωνίας 
µέσα στην οποία αναπτύσσεται’. Έτσι, ο ελληνικός εθνικισμός παρουσιάζει τη δική του ιδιομορφία, 
στην οποία παρατηρείται ένας συγκερασµός των ιδεών του αστικού εθνικισμού της Γαλλικής 
Επανάστασης και του έντονου τοπικισμού, διεγερτικούὐ ὠστόσο σε εξεγέρσεις ενάντια σε κάθε 
µορφής διακυβέρνηση. Η Ελλάδα είναι ο τόπος στον οποίο ολόκληρος ο λαός, παρόλες τις 
καχυποψίες και τις εσωτερικές του αντιθέσεις, ξεσηκώθηκε για να διεκδικήσει ένοπλα το δικαίωμά 
του στην εθνική αυτοδιάθεση". Εκεί που στην Ιταλία το Κίνηµα των νοτιοϊταλών Καρμπονάρων 
απέτυχε σε µεγάλο βαθµό να προσηλυτίσει τους δικούς του ληστές, στην Ελλάδα η Φιλική Εταιρεία 
µε τη δράση της είχε φροντίσει να ελκύσει στους κόλπους της τους ορεσίβιους παράνομους, µε 
αποτέλεσµα να εναρµονίσει αρκετά διαφορετικά μεταξύ τους στοιχεία --διανοούµενους, «κλέφτες», 
πρὀκριτους κ.α.- προς τον σκοπό του κοινού απελευθερωτικού αγώνα. 


Οιτοπικιστικές διαφορές και αντιζηλίες αναβίωσαν και έπαιξαν σηµαντικό ρόλο στη διαµόρφωση της 
πολιτικής στη µετεπαναστατική περίοδο. Η συρροή Ελλήνων που δεν γεννήθηκαν στις 
επαναστατηµένες περιοχές στο νεοσύστατο ελληνικό κράτος, έδωσε την αφορμή για τη δηµιουργία 
νέων αντιθέσεων ανάµεσα στους αυτόχθονες γηγενείς και τους ετερόχθονες, εκείνους δηλαδή που 
έρχονταν απὀ τη Μικρά Ασία και τα Βαλκάνια, τα Επτάνησα ή τις ελληνικές κοινότητες της 
διασποράς'. Ωστόσο, αυτή η διαμάχη µετριαζόταν σε µεγάλο βαθµό από την επίδραση της Μεγάλης 
ἰδέας, της ιδεολογικής ἐκφρασης του ελληνικού εθνικισμού, που είχε ως στόχο της την 


Ὕβοσεη 1998, σ. 13. 
ὁμοῦςραννπι 2000, σ. 196. 
᾿Βερέμης κ.ά. 1999, σ. 14. 
ὁμοβεραννπι 2000, σ. 203. 

Ὁ Ραϊγορι[ος, 1997, σσ. 30-31. 

απελευθέρωση όλων των Ελλήνων που βρίσκονταν υπό την τουρκική κυριαρχία και την ενσωµάτωσή 
τους σε ένα έθνος-κράτος µε πρωτεύουσα την Κωνσταντινούπολη”. 

Η µεγάλη ιδέα και η αλυτρωτική πολιτική 

Το ιδανικὀ της Μεγάλης Ιδέας προὐπήρξε ως πηγή έμπνευσης για τη Φιλική Εταιρεία, η οποία 
οργανώθηκε στην Οδησσό το 1814 και σχεδίασε την ελληνική εξέγερση. Ωστόσο, ὡς όρος 
πρωτοεμφανίστηκε στις 14 Ιανουαρίου του 1844, µε την ομιλία του Ιωάννη Κωλέττη κατά τη διαμάχη 
αυτοχθόνων-ετεροχθόνων στην Εθνοσυνέλευση΄'. Από τότε Και για όλο το 19ο αιώνα καθίσταται 
διαρκής ιδεολογική αναφορά του νεαρού ελληνικού κράτους, καθώς θέτει την προοπτική της εθνικής 
ολοκλήρωσης, αλλά και σημαντικός παράγοντας διαμόρφωσης του πολιτικού λόγου, άλλοτε ὡως 
σηµείο αναφοράς και άλλοτε ως συνθήκη νομµιµοποίησης της εκάστοτε προτεινόμενης πολιτικής!”. 
Ωστόσο, αποσυνδέεται γοργά από το πρόσωπο του Κωλέττη και γίνεται κτήµα της εκάστοτε πολιτικής 
διακυβέρνησης, εντασσόµενη στο γενικότερο πλαίσιο των σχέσεων Ελλάδας και Ευρώπης:". 


Η Μεγάλη Ιδέα συνδέεται άρρηκτα µε µια άλλη έννοια, σχεδόν ταυτόσημη, εκείνη του αλυτρωτισμού. 
Ο αλυτρωτισμµός είναι ο κεντρικός πολιτικός άξονας του νεαρού πολιτικού κράτους. Η απελευθέρωση 
των αλύτρωτων αδελφών είναι ταυτόχρονα Φυσική επιταγή και θρησκευτική υποχρέωση για όλους 
τους Έλληνες, µε αποτέλεσµα τα θέµατα της εξωτερικής πολιτικής να κινητοποιούν συχνά πολύ 
κόσµο. Αυτός ο κόσμος ὁραστηριοποιείτο συχνά υπέρ µιας ανεδαφικής επεκτατικής πολιτικής, η 
οποία είχε ουσιαστικά καταστροφικά αποτελέσµατα για την ελληνική υπόθεση, αλλά ήταν ικανή να 
νομιμοποιήσει το θρόνο καιτους πολιτικούς που τη χρησιμοποιούσαν". 


Ο αλυτρωτισµός και η Μεγάλη Ιδέα συμβαδίζουν στην Ελλάδα του 19ου αιώνα. Ωστόσο, δεν είναι 
έννοιες τυχαίες που παρουσιάστηκαν στην εκφορά του λόγου ενός πολιτικού όπως ο Κωλέττης. 
Διαθέτουν ένα ιδεολογικὀ υπόβαθρο που χτίστηκε µε συγκεκριμένες προσπάθειες. Η διαμόρφωση 
της εθνικής συνείδησης στους λαούς της Ευρώπης γενικότερα συνδέθηκε µε την αναζήτηση των 
ιδιαίτερων χαρακτηριστικὠν του κάθε λαού, που στην προκειμένη περίπτωση για την Ελλάδα ήταν τα 
δημοτικά τραγούδια”. Η πρώτη προσπάθεια ενοποίησης Και έκδοσης των ελληνικών δημοτικών 
τραγουδιών έγινε από τον 6ἰαμάς ΕαιΓίε| στο Παρίσι το 1824. Η σημαντικότερη έκδοση έγινε απὀ το 
Σπυρίδωνα Ζαμπέλιο στην Κέρκυρα, µε την ταυτόχρονη προβολή της άποψης για τη στενή συγγένεια 
των δημοτικών τραγουδιών µε αντίστοιχα της αρχαιότητας. Με αυτόν τον τρόπο ήταν δυνατόν να 
τονιστεί η θεωρία της συνέχειας του αρχαίου, του μεσαιωνικού και του νεότερου ελληνικού 
πολιτισμού/», 

Τη Μεγάλη ιδέα και τη σχέση της µε τη θρησκεία εκφράζει η υπόθεση της Φιλορθόδοξης Εταιρείας, 
µιας συνωµοτικής οργάνωσης η οποία δημιουργήθηκε πιθανώς τον Ιούνιο του 19391, µε τη 
συµµετοχή σημαντικών προσωπικοτήτων του Φιλορωσικού κόμματος. Στόχος της ήταν η προάσπιση 
των παραδοσιακών αξιών και κυρίως της παραδοσιακής θρησκευτικής λατρείας και η εξάπλωση των 
ιδεών του αλυτρωτισμού. Τα αποτελέσµατα της δράσης της και του ρεύματος που εκπροσωπούσε, 
ενάντια στις προσπάθειες εκσυγχρονισμού του ελληνικού κράτους, φάνηκαν ιδιαίτερα στη διαμάχη 


Ἰδβερέμης κ.ά. 1999, σ. 31. 

ΙΙ Σκοπετέα 1988, σ. 259. 

12 «Εσωτερική πολιτική» στο Ίδρυμα Μείζονος Ελληνισμού. Διαθέσιμο οπ[ίηθς στο 
Πιτρ://Νννννν.ηνν.ΡΙ/εΏΓοπος/ 12/61/1833 1897/άοπιεςῖίς ροΙίογ//βηΡιιαρε/Ιηαεχ.Πϊπι 

ΙΣκοπετέα 1988, σ. 263. 

ἸΆ «Εξωτερική πολιτική» στο Ίδρυμα Μείζονος Ελληνισμού. Διαθέσιμο οπΙίπθ στο 
Πιτρ://Νννννν.ηνν.ΡΙ/εΠΓγοπος/ 12/6/1833 1897/{ογείρη ροἱίογ/ἰπαεχ.ηϊπι 

ἸΣ Μαργαρίτης κ.ά. 1999, σ. 226. 

16 «Εσωτερική πολιτική» στο Ίδρυμα Μείζονος Ελληνισμού. Διαθέσιμο οπ/ίΠθ στο 

Πιιρ://ΝΝΝννν.ηνν.ρι/εΏγοπος/12/6:/1833 1897/4οηιεςῖίο ρο[ίογ/{αοῖς/Ιηαεχ.ΠίπηΙ 

για το εκκλησιαστικό ζήτημα και τις πρὠτες εξεγέρσεις απὀ την εγκαθίδρυση του ελληνικού 
κράτους: . 

Ωστόσο, για την ολοκλήρωση του αναγκαίου μύθου πάνω στον οποίο στηρίζεται η Μεγάλη Ιδέα, 
απαιτείται κάτι παραπάνω, η απόδειξη της ενότητας του Ελληνισμού στο χώρο και το χρόνο και η 
αδιάσπαστη συνέχειά του στο ποτάμι του χρόνου. Αυτό το στόχο αναλαμβάνει να Φέρει σε πέρας ο 
ιστορικός Κ. Παπαρρηγόπουλος, ο οποίος αποκαθιστά στο έργο του Ιστορία του Ελληνικού Έδνους το 
Βυζάντιο ως συνδετικό κρίκο της ελληνικής αρχαιότητας και του νεότερου Ελληνισμού. Θεωρεί 
µάλιστα την προσφορά του Βυζαντίου σημαντικότερη, γιατί τότε ενοποιήθηκε πολιτικά ο 
Ελληνισμός””. 

Η Μεγάλη Ιδέα κυοφορεί ένα πολιτικὀ πρόταγµα, για την πραγματοποίηση του οποίου η ελληνική 
κοινωνία Φαίνεται αισιόδοξη. Παρόλα αυτά το νεαρό ελληνικό κράτος δεν έχει τις απαιτούμενες 
οικονομικές και στρατιωτικές δυνάµεις για την επίτευξη ενός τἐτοιου στόχου, ούτε τους 
απαιτούµενους συμμάχους”. Έτσι, στα αποκαλούμενα Ηπειροθεσσαλικά, στις απαρχές του 
Κριμαϊκού Πολέμου, γίνεται η πρώτη απὀ µια σειρά αποτυχημένες προσπάθειες να υλοποιηθεί η 
αλυτρωτική πολιτική της Μεγάλης Ιδέας. Στις αρχές του 1854 πυρήνας εθελοντών εισέβαλε στην 
Ώπειρο, τη Θεσσαλία και τη Μακεδονία για τη δηµιουργία απελευθερωτικού κινήματος. Το 
αποτέλεσµα ήταν µια σειρά αρνητικὠν ενεργειών για τη χώρα, οι οποίες κορυφώθηκαν µε τον 
αποκλεισμό του Πειραιά απὀ τον αγγλογαλλικό στόλο, την κατοχή της Αθήνας, την πτώση της 
κυβέρνησης Κριεζή καιτο σχηματισμό του Υπουργείου Κατοχής µε τον Αλέξανδρο Μαυροκορδάτο”. 
Ωστόσο, η εξωτερική πολιτική δεν είναι ο μοναδικός τοµέας που επηρεάστηκε απὀ τη Μεγάλη Ιδέα. 
Επηρεάστηκε αναμφισβήτητα και η εσωτερική πολιτική, η οποία εξαρτάτο σε ένα µεγάλο βαθµό από 
την εκμετάλλευση των ιδεών περί αλυτρωτισμού. Ως παράδειγµα αρκεί να αναφέρουμε το διπολισµό 
της πολιτικής ζωής στην περίοδο 1883-1895’. Στις εκλογές του 1881 ο Χ. Τρικούπης σχημάτισε 
κυβέρνηση κοινοβουλευτικής πλειοψηφίας και προώθησε το μεταρρυθμιστικό του πρόγραμμα, το 
οποίο προέβλεπε απελευθέρωση της οικονοµίας από τον κρατικό έλεγχο, µε βάση το αγγλικό 
πρὀτυπο. Στόχος ήταν η ανόρθωση της οικονοµίας, ἐτσι ώστε το ελληνικό βασίλειο να προωθήσει 
αποτελεσματικά τις διεκδικήσεις του στα εδάφη της οθωμανικής αυτοκρατορίας. Ο Θ. Δηλιγιάννης 
από την άλλη πλευρά, ο οποίος συσπείρωσε γύρω του τις αντιμαχόμενες προς τον Τρικούπη 
δυνάµεις, επιθυμούσε τον κρατικό έλεγχο και έβλεπε την οικονομική ανάπτυξη του ελληνικού 
κράτους µέσω της εκμετάλλευσης των περιοχών που θα ενσωματώνονταν. Και οι δύο μεθοδεύσεις 
για την ανάπτυξη της ελληνικής οικονοµίας έχουν ὡς στόχο τους τον επεκτατισµό. Έναν επεκτατισµό 
που ευνοούσε τα όνειρα καιτις προσδοκίες ενός φτωχού ουσιαστικά λαού για ένα ανθηρό µέλλον, οι 
οποίες ωστόσο δεν έγιναν πραγματικότητα”. Η επεκτατική πολιτική απαιτεί μάλλον οικονομικές 
θυσίες εξαιτίας των υπέρογκων δαπανών για τη συντήρηση τακτικών στρατευμάτων παρά 
οικονομικές παροχές και ελαφρύνσεις. 

Το τέλος του 19ου αιώνα έφερε και το τέλος µιας αυταπάτης. Η Ελλάδα χρεωκοπηµένη οικονομικά, 
ηττήθηκε και πολιτικά και στρατιωτικά µε τον πόλεμο του 1897΄:. Εκεί, µέσα σε ένα µήνα έχασε το 
μεγαλύτερο µέρος των εδαφών που της δόθηκαν µέσωτης διπλωματίας πριν απὀ µια δεκαπενταετία. 

Αν και οι τελικές εδαφικές απώλειες µετά την ανακωχή ήταν µικρές, οι πληγές που δημιούργησε η 
ήττα στον κοινωνικό ιστό ήταν µεγάλες. Παρόλα αυτά η Μεγάλη Ιδέα θα επιζήσει στον 206 αιώνα και 
εφαρμοσμένη στην εξωτερική πολιτική θα προκαλέσει νέες καταστροφές. 

Η µακροβιότητά της -ακόμα και στη σύγχρονη εποχή µας- είναι δυνατόν να ερμηνευθεί, αν δεχθούμε 
ότι πέρα απόὀτις σκοπιμότητες που εξυπηρετούσε στα χείλη της εξουσίας, οι επαγγελίες της είχαν µια 
έντονη απήχηση στις µάζες και ιδιαίτερα στα κατώτερα κοινωνικά στρώματα. Επίσης, ως ένα βαθµό 
λειτουργούσε ως κανάλι εκτόνωσης των εσωτερικών κοινωνικών πιέσεων, οι οποίες δεν μπορούσαν 
να βρουν διέξοδο παρά σε φαντασιώσεις πολιτικού ρομαντισμού”. 


Ωστόσο, οι ιστορικοί δεν αρνούνται πως εφαρμοσμένη σε άλλους κοινωνικούς τοµείς η Μεγάλη Ιδέα 
και το ιδεολογικό της υπόβαθρο είχαν µια θετική απήχηση. Ο Διαφωτισμός και η χρήση της 
ιδεολογίας του Εθνικισμού και του Φιλελευθερισμού επέβαλε µια σύγκρουση µε τις παραδοσιακές 
και τοπικά προσανατολισµένες απόψεις των αυτοχθόνων οµάδων, οι οποίες έκλιναν προς τη 
διατήρηση του παλαιού φεουδαρχικού κοινωνικού και πολιτικού συστήµατος”. 


Τούτο είχε ὡς αποτέλεσµα την αναταραχή σε διαφορετικά σηµεία του κοινωνικού ιστού. Ένα τέτοιο 
σηµείο ήταν και η γέννηση της Φεμινιστικής συνείδησης στην Ελλάδα, η οποία έχει τη βάση της στην 
ανάγκη της ελληνικής κοινωνίας να ξεφύγει απὀ τις ανατολίτικες παραδόσεις και να στραφεί στα 
πρότυπα του δυτικού πολιτισμού΄͵. Ἠδη απὀ τα µέσα του Ίθου αιώνα η γυναίκα των μεσαίων 
αστικὠν στρωμάτων στην Ελλάδα μεταβάλλει τη συμπεριφορά της και να διεκδικεί τις δικἐς της ιδέες 
για τη θέση της στην κοινωνία. Το προηγούμενο ήδη υπάρχει από τις πρώτες δεκαετίες και ιδιαίτερα 
κατά τη διάρκεια του αγώνα, όταν γυναίκες διεκδικούν το δικαίωμά τους να καταταγούν στον τακτικό 
στρατό ή τη συµµετοχή τους στην ψηφοφορία για την εκλογή του νέου βασιλέα των Ελλήνων”. Οι 
ιδέες περί Ισότητας και Ελευθερίας πάνω στις οποίες στηρίζεται υποθετικά η νέα κοινωνική 
οργάνωση, τής δίνουν το δικαίωµα να συμμετέχει, να εκπαιδεύεται, να εργάζεται και να διεκδικεί. 
Σημαντική είναι, επίσης, η επίδραση της Μεγάλης Ιδέας σε θέµατα που αφορούν στην εκπαίδευση. 
Για να επιτευχθούν οι στόχοι της, απαιτείται ομοιογένεια σε θρησκευτικό Και γλωσσικό επίπεδο. Έτσι 
γίνεται µια µεγάλη προσπάθεια να στηθούν σχολεία ακόµη και εκτός των ορίων της ελληνικής 
επικράτειας σε µια προσπάθεια εξελληνισμού των βαλκανικών πληθυσμών. Αρχικά -έως το 1830- η 
ελληνοφώνηση ατόμων ή και συνόλων δε συνάντησε αντιστάσεις, καθώς δεν είχαν συγκροτηθεί οι 
υπόλοιπες βαλκανικές συνειδήσεις. Αργότερα ο εξελληνισμός των Βαλκανίων υποχώρησε, ενώ τα 
βουλγαρικά και τα ρουμανικά σχολεία άρχισαν να ανταγωνίζονται µε επιτυχία τα ελληνικά΄'. Τα 
υψηλά ποσοστά των μαθητών που παρατηρούνταν, τόσο σε σχέση µε το συνολικό πληθυσμό της 
χώρας όσο και σε σύγκριση µε άλλα ευρωπαϊκά κράτη, δείχνουν πως δεν υπήρχαν κοινωνικοί ἡ 
οικονομικοί Φραγμοί σε σχέση µε την εκπαίδευση. Σε µια χώρα κατά βάση αγροτική η ολοκλήρωση 
ενός κύκλου σπουδών οδηγούσε στο δηµόσιο και την κοινωνική καταξίωση”, παράγοντας έτσι µια 
νοοτροπία που ακόµη και σήµερα ταλαιπωρεί τον επαγγελματικό προσανατολισμό των Ελλήνων. 


Επίλογος 
Έννοια πολύσηµη και ενίοτε αντιφατική, λοιπόν, η Μεγάλη Ιδέα είναι ταυτόχρονα αποκύηµα και 
γεννήτορας µιας ρομαντικής εποχής σε όλες τις εκφάνσεις της ζωής, η οποία µπορεί να πλάθει 

μύθους. Μύθους αναγκαίους πιθανώς εξαιτίας της υπάρχουσας ανάγκης για εθνική ενότητα στη 
συγκεκριμένη εποχή, αλλά και μύθους καταστροφικούς όπως αποδεικνύεται τουλάχιστον στον πρώὠτο 
µετεπαναστατικό αιώνα. Η Μεγάλη Ιδέα έμεινε ως επί το πλείστον έννοια αόριστη και νεφελώδης, 
µια ιδέα που θα μπορούσε να χωρέσει και να συγκεράσει πολλά πράγματα ταυτόχρονα, ακόµη και 
αντιθετικές απόψεις, όπως φάνηκε στο παραπάνω παράδειγµα του πολιτικού διπολισμού. 


Δεν είµαστε σε θέση να απαντήσουμε αυτό έγινε εσκεμμένα ή αν απλώς εκπροσωπούσε τις 
πολύμορφες ανάγκες ενός νεαρού έθνους. Ωστόσο, είµαστε σε θέση να διακρίνουµε το δυναμισμό 
της σε κάθε διαφορετική περίπτωση. Αν θέλαμε τώρα να τη διαβαθµίσουµε στο χώρο και το χρόνο, 
θα μπορούσαμε πιθανώς να ισχυριστούµε ότι η Μεγάλη Ιδέα, ως αποκύηµα του ελληνικού 
εθνικισμού, Φαίνεται να είναι καταρχήν το προγεφύρωμα για τη σύγκρουση ανάµεσα στις 
εκσυγχρονιστικές και τις παραδοσιακές τάσεις της ελληνικής κοινωνίας. Στην πορεία της, όµως, 
υιοθέτησε κατ’ ανάγκην αρκετά από τα παραδοσιακά στοιχεία, µε αποτέλεσµα να καταστεί αρνητική 
στην προσπάθεια σταθεροποίησης του έθνους, ιδιαίτερα κατά την εφαρµογή της στην εξωτερική 
πολιτική και απὀ την άλλη να απομακρύνει την Ελλάδα απὀ το περιεχόµενο της φιλελεύθερης 
ιδεολογίας του 18971. 

Όλες οι ιδέες στην πορεία της εφαρµογής τους υφίστανται τον ίδιο μετασχηματισμό. Η πορεία προς 
την υλοποίηση µιας ιδέας περνά µέσα απὀ πολλά εμπόδια, που δρουν αναχαιτιστικάἀ στη δυναμική 
της. Η Μεγάλη Ιδέα, χωρίςτο αντίπαλο δέος της σοσιαλιστικής άποψης που ήταν αδύναμη ὠςτα τέλη 
του 19”’ αιώνα, είχε το χώρο Και το χρόνο να επιβάλλει καθοριστικά και δεσµευτικά απόψεις που 
προβλημµατίζουν ακόµη και σήµερα την ελληνική κοινωνία. 

